અમદાવાદ (કન્હૈયા કોષ્ટી) : ગુજરાતમાં નરેન્દ્ર મોદી અને રેકૉર્ડ એક-બીજાના પૂરક બની ચુક્યાં છે. સૌથી લાંબા શાસનનો રેકૉર્ડ હોય કે પછી જગજાણીતી જગન્નાથ રથયાત્રામાં પહિંદ વિધિ કરવાનો રેકૉર્ડ. દરેક બાબતમાં રેકૉર્ડ અને મોદી એક-બીજાનો પર્યાય બની ચુક્યાં છે. હવે જ્યારે મોદીને ભાવી વડાપ્રધાન તરીકે જોવામાં આવે છે, તો વધુ એક રેકૉર્ડ તેમના દિલ્હી પહોંચવાનો ઇંતેજાર કરી રહ્યો છે.